Skokovi u vodu na Olimpijskim igrama 2016.
Takmičenja u skokovima u vodu na OI 2016. u Rio de Janeiru održana su od 7. do 20. augusta, a sastojala su se od 8 disciplina. Učestvovalo je 136 takmičara. Svi takmičari morali su napuniti najmanje 14 godina do 31. decembra 2016. 9. augusta voda u bazenu za skokove u vodu postala je tamnozelena. Prvobitno se mislilo da se to desilo zbog vrućine i nedostatka vjetra na borilištu. Međutim, u trenutku kad je CNN-ov fotograf snimio fotografiju voda u susjednom bazenu nije bila zelena. Službenici su kasnije potvrdili da je do promjene boje došlo usljed toga što je tokom čišćenja bazena u njega greškom usuto 160 litara vodik-peroksida.